KKMM mohon pengamal media diberi keutamaan
PUTRAJAYA: Kementerian Komunikasi dan Multimedia (KKMM) telah mengemukakan permohonanan agar pengamal media diberikan keutamaan untuk menerima suntikan vaksin Covid-19 dalam fasa kedua Program Imunisasi Covid-19 Kebangsaan. Menterinya Datuk Saifuddin Abdullah berkata, beliau telah meminta agar suntikan vaksin Covid-19 kepada pengamal media disegerakan kerana media juga adalah petugas barisan hadapan. “Saya tangguhkan (suntikan) vaksin sebab ingin terima vaksin bersama-sama media. Bila saya dapat, media dapat dalam fasa kedua. Insya-Allah…kita telah minta supaya disegerakan sebab media juga frontliner (petugas barisan hadapan),” katanya, dalam sidang media di sini, semalam. Fasa kedua Program Imunisasi Covid-19 Kebangsaan yang memberi keutamaan kepada warga emas, Orang Kurang Upaya dan golongan berpenyakit kronik akan bermula hari ini di lapan negeri iaitu Kedah, Melaka, Pulau Pinang, Pahang, Sabah, Sarawak, Terengganu dan Wilayah Persekutuan Labuan.  — Bernama 
See author's posts
